प्रदूषित हुई शहर की हवा, सालभर में लंग्स कैंसर के 240 नए मरीज
शहरकी प्रदूषित आबोहवा से लंग्स कैंसर के मरीजों की संख्या बढ़ी है। यहां हवा में घुले सल्फर, कार्बन डाइऑक्साइड, नाइट्रोजन, बेन्जिन, बेन्जोफाइरिन और पार्टिकुलेट मैटर्स (पीएम) की वजह से शहरवासी लंग्स कैंसर की चपेट में रहे हैं।
मेहरबाई कैंसर हॉस्पिटल के आंकड़े बताते हैं वर्ष 2016 में कैंसर के 2638 मामले आए। इनमें 1283 पुरुष 1355 महिलाएं थीं। इनमें 240 नए मरीज लंग्स कैंसर के पाए गए। हॉस्पिटल की रिपोर्ट के अनुसार, नए मरीजों में 145 महिलाएं और 95 पुरुषों में यह बीमारी पाई गई। यानी, पुरुषों की तुलना में डेढ़ गुना ज्यादा महिलाएं इस बीमारी की चपेट में हैं। कैंसर विशेषज्ञ डॉ. अमित कुमार के मुताबिक, झारखंड में प्रदूषण के कारण मरीजों की संख्या बढ़ी है। इस मामले में जमशेदपुर दूसरे धनबाद पहले स्थान पर है। धनबाद में लंग्स कैंसर से पीड़ित मरीजों में 6.9 फीसदी की मौत हो जाती है, जबकि जमशेदपुर में यह आंकड़ा 4.3 प्रतिशत है। यानी कैंसर 100 मरीजों में करीब 7 की मौत लंग्स कैंसर से पीड़ित की होती है। रांची की आबोहवा दोनों शहरों से बेहतर है। यहां लंग्स कैंसर से पीड़ित 1.5 फीसदी मरीजों की मौत हुई। प्रदूषण नियंत्रण बोर्ड के अनुसार, हवा में 2.5 माइक्रोमीटर तक पार्टिकुलेट मैटर्स की मात्रा होना चाहिए, लेकिन साकची, बर्मामांइस, गोलमुरी, भुइयांडीह आदि इलाके में यह खतरनाक स्तर पर जा पहुंचा है। इन क्षेत्रों में पीएम 100 गुना यानी, 250 माइक्रोमीटर को पार कर गया है। मेहरबाई कैंसर हॉस्पिटल के विशेषज्ञों ने चेतावनी दी है कि आउटडोर पॉल्यूशन की वजह से लंग्स कैंसर के मामले बढ़ रहे हैं। वर्ल्ड हेल्थ ऑर्गेनाइजेशन ने भी साल 2016 में कहा था कि आउटडोर पॉल्यूशन (प्रदूषित हवा) से कैंसर होता है।
(आंकड़े प्रतिशत में प्रति 100 मरीज पर, स्रोत- मेहरबाई कैंसर हॉस्पिटल जमशेदपुर)
पहले स्मोकिंग कारण था, अब एयर पॉल्यूशन से लंग्स कैंसर
मेहरबाईकैंसर हॉस्पिटल के विशेषज्ञ डाॅ. अमित कुमार ने बताया कि लंग्स कैंसर के बढ़ते खतरे के प्रति लोग ही नहीं, राज्य सरकार को भी जागरूक होना पड़ेगा। अभी स्थिति कंट्रोल हो सकती है। ऐसा नहीं होने पर भविष्य में सांस लेना दूभर हो जाएगा। प्रदूषित हवा के बारीक कण और खतरनाक गैस सांस के जरिए लंग्स में पहुंचती हैं। इससे लंग्स में जलन होती है। शुरू में सिर दर्द, थकान, सांस लेने में दिक्कत होती है। लंबे समय तक प्रदूषण गैस का एक्सपोजर होता रहे तो लंग्स कैंसर हो जाता है। सबसे ज्यादा मौत भी लंग्स कैंसर के मरीजों की हो रही है। पहले सिगरेट-बीड़ी पीने वाले स्मोकर को यह बीमारी होती थी। अब एयर पॉल्यूशन से ऐसा हो रहा है।
रांची
1.5
जमशेदपुर
4.3
धनबाद
6.9
कैंसर और टीबी की पहचान करना मुश्किल
^शहरमें लंग्स कैंसर के मरीज बढ़े हैं। फेफड़े के कैंसर और टीबी के मरीजाें में बीमारी का लक्षण अमूमन एक जैसा होता है। इसलिए यह पहचान पाना कि यह कैंसर है या टीबी थोड़ा मुश्किल काम है। टीबी के मरीजों को भी एक बार कैंसर की जांच जरूर करवा लेनी चाहिए। डॉ.नफीस अख्तर, विशेषज्ञ, मेहर बाई कैंसर हॉस्पिटल
bho_Deva bho_Deva hin_Deva hin_Deva hin_Deva hin_Deva bho_Deva unk mai_Deva unk bho_Deva unk hin_Deva hin_Deva